Z A P I S N I K
25. sjednice Vijeća Mjesnog odbora „Kralj Zvonimir“, održane 26. lipnja 2023. s početkom u 17:00 sati u prostorijama Mjesnog odbora “Kralj Zvonimir“, Ulica kralja Zvonimira 48


Nazočni članovi Vijeća: Marija Krnić, Tomislav Jurkić, Sven Gale, i Vesna Henigman
Nenazočni članovi Vijeća: Jakša Baždar i Neven Saks

Predsjednica Vijeća Mjesnog odbora „Kralj Zvonimir“ Marija Krnić otvara sjednicu i pozdravlja sve prisutne. Utvrđuje da je na sjednici nazočno 4 od ukupno 6 članova Vijeća Mjesnog odbora „Kralj Zvonimir“ te konstatira da su ispunjeni svi uvjeti za raspravljanje i odlučivanje.

Predsjednica Vijeća daje na glasanje Zapisnik s 24. sjednice. Zapisnik je prihvaćen.

Predsjednica Vijeća otvara raspravu o dostavljenom dnevnom redu 25. sjednice. 

Vijeće, jednoglasno, donosi sljedeći 


DNEVNI RED

1. Ostavka člana Vijeća Mjesnog odbora „Kralj Zvonimir“, donošenje zaključka
1. Prijedlog izmjena Programa građenja komunalne infrastrukture na području Grada Zagreba u 2023., mišljenje, taži se
1. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., mišljenje, traži se
1. Prijedlog prioriteta za Plan komunalnih aktivnosti Gradske četvrti Donji grad za 2024.  – donošenje
1. Prijedlog za sudjelovanje u sanaciji igrališta
1. Provedba plana komunalnih aktivnosti Gradske četvrti Donji grad za 2023.
1. Razno


Ad. 1. Ostavka člana Vijeća Mjesnog odbora „Kralj Zvonimir“, donošenje zaključka

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći


ZAKLJUČAK
o razrješenju članice Vijeća Mjesnog odbora “Kralj Zvonimir“


I. Utvrđuje se da je Marija Mihaljević Nadramija podnijela ostavku na dužnost članice Vijeća Mjesnog odbora „Kralj Zvonimir“, dana 21. lipnja 2023.

II.  Marija Mihaljević Nadramija razrješuje se dužnosti članice Vijeća Mjesnog odbora „Kralj Zvonimir “, danom utvrđivanja podnošenja ostavke 21. lipnja 2023.

III. Ovaj će Zaključak biti objavljen na oglasnoj ploči u sjedištu Mjesnog odbora 
„Kralj Zvonimir“.


Ad. 2.  Prijedlog izmjena Programa građenja komunalne infrastrukture na području Grada Zagreba u 2023., mišljenje, taži se

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave, s tri glasa za i jednim suzdržanim glasom (Tomislav Jurkić) donosi sljedeći


ZAKLJUČAK
o Prijedlogu izmjena Programa građenja komunalne infrastrukture na području Grada Zagreba u 2023.

1. Vijeće Mjesnog odbora „Kralj Zvonimir“ daje pozitivno mišljenje o Prijedlogu izmjena Programa građenja komunalne infrastrukture na području Grada Zagreba u 2023.

2. Ovaj Zaključak dostavlja se Vijeću Gradske četvrti Donji grad.



Ad. 3. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., mišljenje, traži se

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave, s tri glasa za i jednim suzdržanim glasom (Tomislav Jurkić) donosi sljedeći




ZAKLJUČAK
o Prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

1. Vijeće Mjesnog odbora „Kralj Zvonimir“ daje pozitivno mišljenje o Prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

2. Ovaj Zaključak dostavlja se Vijeću Gradske četvrti Donji grad.


Ad. 4. Prijedlog prioriteta za Plan komunalnih aktivnosti Gradske četvrti Donji grad za 2024.  – donošenje

Predsjednica Vijeća informira članove Vijeća da je ove godine ideja da se prioriteti za Plan komunalnih aktivnosti prikupe što ranije. Predlaže da se u Plan kao prvi prioritet stavi izrada projekata uređenje dva parka o kojima smo raspravljali na prethodnim sjednicama. Parka omeđenog: Ulicom kralja Zvonimira, Ulicom Baltazara Bogišića, Ulicom Frana Vrbanića i Ulicom Natka Nodila kao i parka omeđenog: Ulicom kralja Zvonimira, Ulicom Grge Tuškana, Ulicom Frana Vrbanića i Ulicom Baltazara Bogišića.

Tomislav Jurkić traži da se u Zapisnik unese da je uređenje parkova inicijativa građana koju je predložio član stranke HDZ.

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći

ZAKLJUČAK
o Prijedlogu prioriteta za Plan komunalnih aktivnosti Gradske četvrti Donji grad u 2024.

1. Vijeće Mjesnog odbora „Kralj Zvonimir“ predlaže slijedeće prioritete za Plan komunalnih aktivnosti Gradske četvrti Donji grad u 2024.:

1. Izrada projekata uređenje parka omeđenog: Ulicom kralja Zvonimira, Ulicom Baltazara Bogišića, Ulicom Frana Vrbanića i Ulicom Natka Nodila
2. Izrada projekata uređenje parka omeđenog: Ulicom kralja Zvonimira, Ulicom Grge Tuškana, Ulicom Frana Vrbanića i Ulicom Baltazara Bogišića

2. Ovaj Zaključak dostavlja se Vijeću Gradske četvrti Donji grad na daljnje postupanje.



Ad. 5. Prijedlog za sudjelovanje u sanaciji igrališta

Predsjednica Vijeća upoznaje članove Vijeća s Molbom ravnateljice Osnovne škole Silvije Strahimir Kranjčević potrebom za sanaciju školskog igrališta. Molba je upućena Vijeću gradske četvrti Donji grad. S obzirom da će se raditi rebalans Proračuna Grada Zagreba i ostat će sredstva koja bi se mogla upotrijebiti za sanaciju školskog igrališta. Predsjednica Vijeća predlaže članovima Vijeća da podrže Prijedlog sanacije školskog igrališta.

Članovi Vijeća suglasni su s Prijedlog sanacije igrališta.



Ad. 6. Provedba plana komunalnih aktivnosti Gradske četvrti Donji grad za 2023.

Predsjednica Vijeća informirala je članove Vijeća da je Zrinjevac d.o.o. dao prijedlog uređenja divljeg parkirališta preko puta Osnovne škole Silvije Strahimir Kranjčević. Radi se o projektu uređenja pješačke staze i ozelenjavanju površine koja je do sada služila kao gore spomenuto divlje parkiralište.

Ad. 7.  Razno

Nije bilo rasprave.

[bookmark: _heading=h.gjdgxs]Sjednica je završila u 18:15.
Zapisnik vodila Vesna Henigman 


KLASA: 024-08/23-003/1287
URBROJ: 251-13-11-1/004-23-2
Zagreb, 26. lipnja 2023.

          	         Predsjednica
       	         Vijeća Mjesnog odbora
       		„Kralj Zvonimir“
   
[bookmark: _GoBack]         Marija Krnić, v.r



	Izvješće o glasanju na 25. sjednici, 26.06.2023.
	

	
	
	
	
	

	Članovi Vijeća

